СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 25.02.2025 г. от 15:00 часа, към материалите, включени за разглеждане в дневния ред на редовното заседание на ОбС Златоград на 27.02.2025 г. – 15:00 часа.
По т.1. Информация относно: Дейността на РС „ПБЗН” Златоград през периода  на 2024 г., с вх. № ОС-86/27.01.2025г., с рег. № 741000-28/27.01.2025г., постъпила от Районна служба „Пожарна безопасност и защита на населението” гр. Златоград;
Становище на Постоянните комисии –  Комисиите допуснаха до заседание точката.
********************
По т.2. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.01.2025 г. - 31.01.2025 г.;

Становище на Постоянните комисии – Г-н Хасапчиев поиска за сесия справка на канцеларските материали по месеци и да се сумират за 2024г., за да се види крайният резултат. Г-н Николов покани г-н Хасапчиев да посети болницата и там на място да му бъде показано и обяснено къде и какво се харчи. 
Комисията гласува проекта на решение с 8 гласа „за“, 0 „против“ и  1 „въздържал се“ – приема се.

********************
По т.3. Докладна записка относно: Определяне на мери, пасища и ливади от  Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2025-2026 година, с вх. № ОС-76/23.01.2025г. и изх.№ 61-00-37/23.01.2025г., постъпила от кмета на Община Златоград;

3.1. Писмо относно: Докладна записка с вх. № 66-00-240/ 03.02.2025г. за оределяне на мери, пасища и ливади от  Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2025-2026 година, с вх.№ ОС-149/20.02.2025г. и изх.№ 61-00-77/20.02.2025г., постъпило от кмета на Община Златоград;

Становище на Постоянните комисии – Г-жа Кръстева информира съветниците, че има допълнително писмо за предварително изпълнение, тъй като има срокове, които трябва да се спазят.
 Г-жа Угорлиева представи докладната записка. 
Комисията подкрепи проекта на решение с 9 гласа „за“, 0 „против“ и  0 „въздържал се“ – приема се.

********************
По т.4. Докладна записка относно: Проект на програма на Културния календар на Община Златоград за 2025 година, с вх.№ ОС-148/20.02.2025г. и изх. № 61-00-76/20.02.2025г., постъпила от кмета на Община Златоград;

Становище на Постоянните комисии –  Г-н Ангелов представи докладната записка, стана ясно, че в Културния календар за 2025г. е добавен един нов празник в с. Старцево. 
Комисиите подкрепи проекта за решение с 9 гласа „за“, 0 „против“ и  0„въздържал се“ – приема се.

************************

По т.5. Докладна записка относно: Процедура по чл. 15 от ЗУТ и замяна, кв. 46 по ПУП на с. Долен по заявления от собствениците в ПИ 371, за който е отреден УПИ XVIII-371, кв. 46 по ПУП на с. Долен, с вх. № ОС-134/17.02.2025г. и изх.№ 61-00-66/17.02.2025г., постъпила от Кмета на Община Златоград; 

Становище на Постоянните комисии – Не постъпиха въпроси и коментари по точката.
Комисиите гласуваха с 9 гласа „за“, 0 „против“ и  0 „въздържал се“ – приема се.
************************

По т.6. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.01 - 31.01.2025г.; с вх.№ ОС-142/19.02.2025г. и изх. № 61-00-72/19.02.2025г.;
Становище на Постоянните комисии –  Имаше въпроси, на които бе отговорено. 
Комисиите гласуваха проекта за решение с 3 гласа „за“, 3 „против“ и  3„въздържал се“ – не се приема.
************************

По т.7. Докладна записка относно: Получено писмо от „Б****** Д**“ ** относно инсталиране и обслужване на АТМ, с вх. № ОС – 131/17.02.2025г. и изх. № 61-00-63/14.02.2025г. постъпила от кмета на Община Златоград;

Становище на Постоянните комисии –  Г-жа Мангарудова представи докладната записка.
 Г-н Гюнелиев предложи да се поканят другите банки, които имат офиси в Златоград, да се получат оферти от тях. 
Г-жа Кръстева препоръча на кмета на с. Старцево да говори с читалищното настоятелство да не се заплаща наем, за да остане услугата в Старцево. 

Г-н Илийков поиска до заседанието да се представят оферти и от другите клонове на банките.

Г-н Иванов предложи на гласуване точката да се допусне до заседание
Комисиите гласуваха точката да се допусне до заседание  с 9 гласа „за“, 0 „против“ и  0„въздържал се“ – приема се.

************************

По т.8.  Докладна записка относно: Кандидатстване в конкурса, обявен от МОСВ и ПУДОС, в рамките на Националната кампания „ Чиста околна среда – 2025 г.“ на тема „Обичам природата – и аз участвам“, с вх. № ОС-133/17.02.2025г. и изх.№ 61-00-64/17.02.2025г., постъпила от кмета на Община Златоград;
Становище на Постоянните комисии –  Беше представен снимков материал. Г-жа Угорлиева представи докладната записка. Не постъпиха въпроси и коментари.

Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

************************

По т.9.  Докладна записка относно: Кандидатстване в конкурса, обявен от МОН и ПУДОС, в рамките на Национална кампания „Чиста околна среда – 2025г.“ на тема „Обичам природата – и аз участвам“ с вх. № ОС-125/11.02.2025г. и изх.№ 61-00-57/11.02.2025г., постъпила от кмета на Община Златоград;
Становище на Постоянните комисии – Беше представен снимков материал.
 Г-жа Угорлиева представи докладната записка. Г-н  Хаджийски даде информация за техническите параметри. 

Г-н Гюнелиев поиска до заседание да се предложат и други варианти. 

Г-жа Чаушева информира, че срока за кандидатстване е до 28.02.2025г. и помоли да се разгледат предложенията за решения с предварително изпълнение. 
Комисиите гласуваха точката да бъде допусната до заседание, да бъдат предложени и други варианти. 

Комисиите гласуваха с  9 гласа „за“, 0 „против“ и  0„въздържал се“ – приема се да се допусне до заседание. 
************************

По т.10.  Докладна записка относно: Предоставяне на временни безлихвени заеми от временно свободни средства от общинския бюджет и от сметките за средства от Европейския съюз за 2025 г. за авансово финансиране на плащания по проекти, финансирани със средства от Европейския съюз и по други международни програми и договори с вх.№ ОС-143/19.02.2025г. и изх.№ 61-00-73/19.02.2025г., постъпила от кмета на Община Златоград;
Становище на Постоянните комисии –  Г-жа Мангарудова представи докладната записка.
Не постъпиха въпроси и коментари по точката. 
Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

************************

По т.11.  Докладна записка относно: Предоставяне на временен безлихвен заем, в размер до 24 000 лв., от временно свободните средства от бюджета на Община Златоград за 2025 г. и/или от сметките за средства от Европейския съюз за авансово финансиране разходите за проект по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги, финансиран от Програма „Развитие на човешките ресурси“ 2021-2027, с вх. № ОС-132/17.02.2025г. и изх.№ 61-00-65/17.02.2025г., постъпила от кмета на Община Златоград;
Становище на Постоянните комисии – Г-жа Мангарудова представи докладната записка.

Не постъпиха въпроси и коментари по точката. 
Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

************************

По т.12.  Докладна записка относно: Подготовка на проектно предложение по Програма „Развитие на регионите“(ПРР) 2021-2027, за обект „Център за предоставяне на терапевтични услуги и рекреация на населението в с. Ерма река“ и искане на съгласие за извършване на предварителни разходи, във връзка с кандидатстването, с вх. № ОС-94/28.01.2025г., и изх. 61-00-43/28.01.2025г., постъпила от кмета на Община Златоград;
Становище на Постоянните комисии –  Г-жа Мангарудова представи докладната записка. Г-жа Угорлиева информира, че това е концепция, която е одобрена, за да престъпи към реално финансиране е необходимо да се представи работен проект. 
Комисиите гласуваха с 9 гласа „за“, 0 „против“ и  0„въздържал се“ – приема се.

************************

По т.13.  Докладна записка относно: Преразглеждане на Докладна записка относно Кандидатстване за отпускане на безвъзмездна помощ от ПУДООС за реализиране на обект „Доизграждане, реконструкция и рехабилитация на водоснабдителна и канализационна мрежа (битова и дъждовна), гр. Златоград, подобект 2 - Главен канализационен колектор I-A от км 2.905 до км 3.151 и от км 3.181 до км 3.748: Подетап: Етап I-Б – подобект 2: „Главен канализационен колектор 1-А от км 3.270 до км 3.340“ и Подетап: Етап I-В – подобект 2: „Главен канализационен колектор І-А от км 3.340 до км 3.748“. с вх. № ОС-87/27.01.2025г., и изх. 61-00-41/27.01.2025г., постъпила от кмета на Община Златоград;
Становище на Постоянните комисии –  Имаше дебат. Г-жа Кръстева поиска до заседание да се представи списък с всички колектори, които се нуждаят от изграждане на територията на Община Златоград. 
Комисиите гласуваха проекта за решение с 9 гласа „за“, 0 „против“ и  0„въздържал се“ – приема се.

************************

По т.14.  Докладна записка относно: Отчет за изпълнение на Програма на дейностите за развитието на туризма в Община Златоград през 2024 г. и Програма на дейностите за развитието на туризма в Община Златоград през 2025 г. с вх.№ ОС-129/13.02.2025г. и изх.№ 61-00-61/13.02.2025г., постъпила от кмета на Община Златоград;
Становище на Постоянните комисии – Г-жа Романова поиска до сесия справка за платен туристически данък. Господин Гюнелиев предложи да се излъчва радиореклама ежемесечно. 
Г-жа Кръстева предложи към проект на решение II да се добави 2- ра точка:
Във връзка с взето Решение на Консултативен съвет по въпросите на туризма на Община Златоград по Протокол от проведено заседание на 10.02.2025 г. и на основание чл. 21, ал. 2 от ЗМСМА и чл. 11, ал. 1 и ал. 2 от Закона за туризма и във връзка с чл. 21, ал. 1, т. 12 от ЗМСМА и чл. 12, т. 1 от Закона за туризма

РЕШИ

1. Приема Програма  на дейностите за развитието на туризма в Община Златоград през 2025 г., приложена към настоящото решение.

2. Средствата, събрани от туристически данък, да бъдат разходвани за дейностите по т.I Програма  на дейностите за развитието на туризма в Община Златоград през 2025 г., като 80% от тях се разходват за радио реклама чрез аудио клип за Златоград /с песента за Дельо хайдутин/ и клиповете бъдат излъчвани пропорционално всеки месец на 2025 година.

Комисиите гласуваха първия проект на решение с 9 гласа „за“, 0 „против“ и  0„въздържал се“ – приема се.

Комисиите гласуваха втория проект на решение предложен от г-жа Кръстева с 9 гласа „за“, 0 „против“ и  0„въздържал се“ – приема се.
************************

По т.15.  Отчет за изпълнението на приетите решения на Общински съвет Златоград, от № И 160 до № И 328, с вх.№ ОС-137/18.02.2025г. и изх. № 61-00-69/18.02.2025г., постъпил от кмета на Община Златоград;
Становище на Постоянните комисии – Г-жа Кръстева направи коментар на неизпълнените решения и наблегна, че въпреки че някои от тях са с предварително изпълнение, те не са изпълнени като решение 160 и 161. Поиска за заседание снимка на басейна, за да се види в какво състояние е след  като е почистен за сумата от 7 000,00 лв. Попита преведени ли са средствата от 50 000,00 лв. за Монетен дом“ местност Белите камъни от бюджета за 2024 година.
Стана ясно, че те не са платени и ще се платят от бюджет 2025г., както и за други обекти от бюджет 2024г.
************************

По т.16.  Докладна записка относно: Годишен отчет за изпълнение на Програмата за управление на Община Златоград с вх. № ОС – 102/31.01.2025г. и изх.№ 61-00-48/31.01.2025г., постъпила от кмета на Община Златоград;
Становище на Постоянните комисии –  Г-н Янчев представи годишния отчет за изпълнение на Програмата за управление на Община Златоград. 
Г-жа Кръстева каза, че дейността на кмета е пряко свързана с решенията и работата на Общински съвет. Тя препоръча през 2025 година да се работи с диалог, повече срещи, които да са в полза на жителите на общината. Липсата на диалог ,оспорване на решения, воденето на съдебни дела не са добра практика. Г-жа Кръстева спомена, че доста от решеният на Общински съвет не са изпълнени, за някои от решенията се водят съдебни процедури. Даде препоръки да се направят по-ефективни дейностите по разделно събиране, да се разширят дейностите за социални услуги, за топлия обяд. Г-жа Кръстева каза, че за социалните услуги трябва да се представи отчет за 2024 година пред Общински съвет за следващо заседание.  За болницата не е преведена сумата от 60 000 лева като подчерта, че здравеопазването е един от приоритетите за ОбС.

Двата обекта –пазар и парк, поради неизпълнение на решения на ОбС са довели до абсурдна ситуация.

Комисиите гласуваха проекта за решение с 2 гласа „за“, 0 „против“ и  7„въздържал се“ – не се приема.
************************

По т.17.  Молби и жалби на жители от Община Златоград;
Становище на Постоянните комисии – 
1. Жалба от С. К. - Г-жа Кръстева информира, че има отговор от кмета. Жалбата е изпратена за отговор по компетентност до полицията, но няма постъпил отговор. 
2. А. Т. – има отговор, който е му е изпратен.

3. Н. Т. – Г-жа Кръстева поиска информация. Г-жа Чаушева отговори, че се водят дела. 

4. Молба – Възражение от П******* клуб Златоград  
5. Жалба от  Ф. Т., Х. Х., И. Т., Е. Т. и Я. Т.
6. Предложение от В. Ч. – г-жа Чаушева каза, че последното решение е да се разшири улицата между двете кръстовища. Подготвят се скици, възлагателно писмо. 
************************

По т.18.  Питания
************************

По т.19.  Други
************************

По т.20.  Отпускане на еднократна финансова помощ за новородени / осиновени деца на територията на Община Златоград;
Становище на Постоянните комисии – 
1. Заявление от Д. Д. за второ родено дете – 2000,00лв.
Комисиите гласуваха с 8 гласа „за“ , 0 „против“ и  0„въздържал се“ – приема се.
2. Заявление от А. А. за второ родено дете – 2000,00 лв. 
Комисиите гласуваха с 8 гласа „за“, 0 „против“ и  0„въздържал се“ – приема се.

************************

По т.21.  Молби за еднократна финансова помощ;
1. Молба от В. К. – 200,00 лв. 

Комисиите гласуваха с 8 гласа „за“, 0 „против“ и  0„въздържал се“ – приема се.

2. Молба от Н. Ш. – 200,00 лв. 

Комисиите гласуваха с 8 гласа „за“, 0 „против“ и  0„въздържал се“ – приема се.

3. Молба от В. Р. – 200,00 лв.

Комисиите гласуваха с 7 гласа „за“, 1 „против“ и  0„въздържал се“ – приема се.

4. Молба от З. У. – 200,00лв. 

За сесия да се представи на Общински съвет проект за решение.

Комисиите гласуваха с 8 гласа „за“, 0 „против“ и  0„въздържал се“ – приема се.
5. Искане относно: Финансова подкрепа за спешна операция, с вх.№ ОС-162/25.02.2025г., постъпила от общинските съветници Асен Хасапчиев, Борислав Хаджиев, Искрен Караметулов, Светлозар Пехливанов, Станимир Чаушев, Емил Хумчев и Милко Караджов. 

Господин Хасапчиев представи искането за отпускане на финансова помощ в размер на 5 000,00 лв. за М. Б.
Комисиите гласуваха с 8 гласа „за“, 0 „против“ и  0„въздържал се“ – приема се.

************************

ВЕСЕЛИН ИВАНОВ
Председателстващ ПК

 на Общински съвет Златоград

Изготвил 

Елмира Топчиева

Гл. специалист Канцелария ОбС

